Þá varð gerð krafa um að Auður yrði dæmd til refsingar fyrir að hafa viðhaft og birt opinberlega á vefmiðli Kjarnans ummælin og að greiða eina milljón króna í miskabætur með dráttarvöxtum , hálfa milljón fyrir birtingu forsendna og niðurstöðu dóms í málinu í dagblaði og tveimur vefmiðlum auk málskostnaðar Þórarins . Ummæli Auðar eru talin vera liður í almennri þjóðfélagsumræðu , með því að vekja athygli á þeim verðmætum sem í náttúru landsins felast og því tjóni sem af því geti hlotist til lengri tíma ef fjárhagslegir stundarhagsmunir ganga framar því að halda uppi vörnum fyrir náttúru landsins . Dómurinn segir að lokum að ekki verði talið að Auður hafi í grein sinni viðhaft móðgun eða ærumeiðandi aðdróttun í garð Þórarins eða borið slíka aðdróttun út , né viðhaft óviðurkvæmileg ummæli . Hún er því sýknuð sem fyrr segir af öllum kröfum auk þess sem Þórarni var gert að greiða henni 1,5 milljónir í málskostnað . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .